Kort reeks oor "Die Patriot" | Die Vryburger
Kort reeks oor "Die Patriot"
April 15, 2014 - Menings - 3 comments
Hierdie posseël is agter in my seëlversameling boek. Die seël onder ‘n vergrootglas skep by die leser ‘n heimwee van n tyd verlede maar ook ‘n insig in ons hedendaagse behoefte om ‘n volkseie stem te hê teen die Naspers-groep.
Volksgenote, ek vra dat u die Vryburger sal ondersteun, en dat u dit sal versprei, om die groei van ‘n koerant wat vir ons regte spreek met ‘n eerlike en Godvreesende beleid te adverteer in jou dag tot dag bestaan.
Praat met familie en vriende oor die koerant wat jy ‘n trotse leser van is.
Hier is die posseël se woorde:
“Eert uwen vader en uwe moeder, opdat uwen dagen verlengd worden in het land dat u de Heere uw God geeft.”
Deel 1 – Saturdag 15 January, 1876 (No.1)
“Die Afrikaanse Patroit”
Een Afrikaanse koerant! Wie het dit ooit gedroom!
Ja, Afrikaanders! Een koerant in ons ei’e taal! Dit
het baiang moeite gekos om so vêr te kom; dit kan ek
julle verseker, want die meeste Afrikaanders is nes
steek pêrde, hulle wil mos nie glo dat ons een ei’e
taal het nie. Die ou’e Patriotte hou vas, en klou vas,
an die Hollans taal; die jong mense vind die Engelse
taal weer so danig mooi, en o’ertui’e gaat net so
moeilik, as om steeks pêrde te leer pronk in die voor-
tuig. Ons will nou met ons “Patriot” an die wereld
wys, dat ons wel de’entlik een taal het waarin ons kan
sê net wat ons wil.
Ja, dit in die naam van ons blad! Een beter naam
kan ons nooit kry nie, want een “Patriot” is een
flukes vent, en ons wil ons ons koerant maak:-
klein, maar fluks.
Op die 15 van ider maand kan julle een besoek van
die “Patriot” verwag, en ek is seker, hoe meer julle
hom lees, hoe liewer julle hom sal kry. En hoe meer
intekenars julle ver hom sal besorge, hoe meer jul
julle dankbaarheid sal betoon! Ek sê: teken in! dis
mar 5 sielings in die jaar! Sê an al julle vrinde,
teken in vir die “Patriot,” dis mar 5 sielings in die
jaar! Myn skepsels! Wat is 5 sieling ver een “Afrikaanse koerant
3 thoughts on “Kort reeks oor "Die Patriot"”
Stoere Boer April 15, 2014 at 9:21 am
“want die meeste Afrikaanders is nes steek pêrde, hulle wil mos nie glo dat ons een ei’e
taal het nie.”
Is dit nie hoe ons nogsteeds leef nie? Die liberales wat glo van 1994 gaan alles so “voorspoedig”, ‘n groot gedeelte van die jeug wat dink jy’s outyds en dan die wat strewe vir onafhanklikheid, eerlikheid en belangrikste van alles om weer ‘n Godsvresende en Gelowige Volk te wees. Patriot, Vry Burger dit is waarmee ek myself kan vereenselwig. Aan ons mense wat hard werk om eerbare getroue nuus in ONS taal deur te gee en vir die wat hulle so getrou ondersteun kan ons dankbaar voor wees. Mag Die Vryburger ook van krag tot krag gaan (sonder “5 sielings”) en mag ons strewe groei soos ons koerant groei, eerbaar en opreg.
Joffre Papenfus April 16, 2014 at 8:44 am
Hierdie seël herinner ook aan ‘n tyd wat ook van owerheidskant ons erfenis op vele maniere herdenk is.
My eie versameling het rondom 1994 afgesluit, maar daar was deur die voorafgaande dekades gereelde herdenking-seëls en selfs seëlreekse vir algemene gebruik wat erfenis-elemente bekendgestel het (die geskiedkundige geboue reeks om maar een te noem).
Dit was ‘n interessante kulturele uitlewing, wat ten slotte ook gespreek het van ontwikkeling en beskawing en waardering vir die eie! En ook vir die kultuur-eie van ander volke in die land, anders as die huidige haat-gedrewe regime . . . .
DuP du Plessis April 16, 2014 at 10:59 am
Verw.: “My eie versameling het rondom 1994 afgesluit, maar daar was deur die voorafgaande dekades gereelde herdenking-seëls en selfs seëlreekse vir algemene gebruik wat erfenis-elemente bekendgestel het (die geskiedkundige geboue reeks om maar een te noem).”
My versameling het in die laat 50’s begin, maar vroeër as joune afgesluit. Behalwe vir my Suid-Afrika versameling het ek uit die aard van my liefde vir hierdie vasteland, ook seëls van elke Afrika-staat probeer versamel. Ek het seëls van state wat lank reeds nie meer bestaan nie, soos bv. Rhodesië & Nyassaland, Albesinië, Belgiese Kongo ens. Dit is jammer dat hierdie tipe stokperdjie nie meer vandag se kinders interresseer nie.